**Forslag til årsmøtet i Cerebral Parese-foreningen Trøndelag 19. mars 2018**

# Reglement for leie av CP-foreningen Trøndelags hytte, Golia

**Bakgrunn:**

Reglementet for utleie av CP-foreningen Trøndelags hytte på Oppdal trenger fornyelse. Styret i foreningen ønsker å forenkle reglementet og foreslår endringer som blant annet vil bidra til raskere svar på om søknader om leie blir godkjent eller ikke, og færre leiepriser som gjør det enklere å forstå hva man skal betale for et opphold.

Styret i CP-foreningen Trøndelag fremmer følgende forslag for årsmøtet:

**Forslag til vedtak:**

Styrets forslag til nytt reglement for leie av CP-foreningen Trøndelags hytte, Golia, (vedlegg) godkjennes.

Vedlegg: styrets forslag til nytt reglement for utleie av CP-foreningens hytte

**Utleieregler for Golia**

CP-foreningen Trøndelags hytte på Oppdal, Golia, leies ut til medlemmer av foreningen. Hytta leies ut etter først til mølla-prinsippet. Leie bestilles i hyttekalenderen på internett. Godkjenning av leieperioden kommer kort tid etter bestilling.

Skoleferier

Både vinterferie, høstferie og påskeferie deles i to leieperioder. Søkere må oppgi om de ønsker første eller andre del av disse feriene. Skifte skjer onsdag kl. 14:00 om ikke annet er avtalt.

Når det gjelder leie i sommerferien, blir de som vil leie hele uker prioritert.

For alle skoleferier gjelder følgende:

* Forespørsel om leie av hytta gjøres på vanlig måte i kalendersystemet på nettet minst tre måneder før leieperioden starter.
* Hvis det er flere som ønsker samme periode, foretas det en loddtrekning.
* Dersom ingen har søkt innen tre måneder før leieperioden, gjelder først til mølla-prinsippet.
* Leietakere som har hatt hytta i en skoleferie, tas ikke med i betraktningen for tilsvarende skoleferie året etter (karantene), så framt det er andre som har meldt sin interesse innen tremånedersfristen.

Avbestilling

Avbestilling må skje innen en uke før leieperioden starter, ellers må man betale leie selv om hytta ikke blir brukt. For høytider og skoleferier er avbestillingsfristen en måned.

Betaling av leie

Leiepris pr. døgn er 700 kroner.

Hytteleie innbetales senest en uke før avreise til bankkonto 1644.03.75158. Innbetalingen merkes med navn på leietaker og leieperiode (dato).